**KUTSESTANDARD**

**Metsur, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Metsur, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| **Metsur, tase 4** on oskustöötaja, kes teeb ise ja juhendab oma meeskonda metsakasvatuse ja puidutöötlemisega seotud tööde tegemisel, arvestades looduslikke tingimusi ning säästva metsamajanduse põhimõtteid. Ta vastutab enda ja meeskonna töötulemuste eest ning juhindub oma töös metsaomaniku poolt püstitatud metsakasvatuslikust ülesandest. Töö eeldab mõõdukat suhtlemist. Metsuri töökeskkond on valdavalt mets. Töö toimub välitingimustes ja sõltub ilmastikuoludest. See on füüsiliselt raske ja suure ohtlikkusega töö, mille puhul tuleb õnnetuste vältimiseks kasutada sobivaid isikukaitsevahendeid ning järgida tööohutusnõudeid. Tööaeg on paindlik. Metsuri peamised töövahendid on võsasaag ja kettsaag. Eestis ei ole metsuri kutsetunnistus kohustuslik, kuid kutsealal tegutsemist reguleerivad mitmed metsanduse ja keskkonnahoiuga seotud õigusaktid ning rahvusvahelised säästva metsanduse standardid (FSC ja PEFC). Need standardid sätestavad eelkõige metsamajandamise põhimõtteid, kuid käsitlevad ka töötajate kutsealast pädevust. Näiteks on nõutud, et metsamajandamistöid tohib teha ainult pädev isik. Metsurile lähedased kutsed on raietööline, tase 3 ja metsamajanduse spetsialist, tase 5. Metsur juhendab oma meeskonna tööd ja seeläbi on tal suurem vastutus võrreldes raietöölise, tase 3 kutsega. Metsamajanduse spetsialist, tase 5 planeerib metsamajandustöid ja korraldab mitmete erinevate meeskondade töid ning kontrollib tööde kvaliteeti, mis eristab teda metsur, tase 4. |
| **A.2. Tööosad** |
| A.2.1  Metsauuenduse rajamine  A.2.2  Metsauuenduse hooldamine ja valgustusraie  A.2.3  Hooldus- ja uuendusraie  A.2.4  Juhendamine ja tööalane koostöö  |
| **A.3. Kutsealane ettevalmistus** |
| Metsur, tase 4, on kas vastava taseme erialase kutseharidusega või vähemalt põhiharidusega, kes omab erialast töökogemust ning on läbinud erialase täienduskoolituse.   |
| **A.4. Enamlevinud ametinimetused** |
| Metsur, raietööliste brigadir  |
| **A.5. Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad.    |
| **A.6. Tulevikuoskused** |
| Metsanduse arengut mõjutavad rahvusvahelised ja siseriiklikud kliimaeesmärgid ning tehnoloogia kiire areng. Selle tulemusel suureneb metsuri töös digi- ja roheoskuste tähtsus. Metsuri töös suureneb tehnoloogia osakaal -  kasutatakse GPS-seadmeid, droone ja digitaalseid metsaplaane.  |
| **Ettepanekud A osale:** |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Metsur, tase 4 kutse saamiseks tuleb tõendada üldoskused (B.2) ja kompetentsid (B.3.1-B.3.4) |
| **Kvalifikatsiooninõuded kutse taotlemisel, kutse taastõendamisel** |
| Töömaailma taotlejale * vähemalt ühe aasta pikkune kutsestandardis kirjeldatud kompetentse tõendavate tööde tegemise kogemus;
* läbitud kutse kompetentsusnõuetega seotud täienduskoolitus;
* läbitud vähemalt 16-tunnine esmaabiandja koolitus.

 Kutseõppe tasemeõppe lõpetajale Vastava eriala tasemeõppe õppekava läbimine.  Taastõendamine * metsur, tase 4 kutse, mille kehtivuse lõppemisest ei ole möödunud rohkem kui üks aasta;
* taastõendamisele eelneva viie aasta jooksul vähemalt ühe aasta jooksul kutsealase töö tegemine.

Kutse andmise ja taastõendamise korraldus, sh kutset taotleva isiku esitatavad dokumendid ja kutse taotleja kutsealase kompetentsuse hindamise viis ja vormid on reguleeritud metsanduse kutseala kutsete kutse andmise korras. |
| **Ettepanekud B.1 osale:** |

|  |
| --- |
| **B.2. Metsur, tase 4** **üldoskused**  |
| Mõtlemisoskused 1. Terviklikult mõtlemine - Mõistab oma osa metsakasvatuses, tulevikupuistu kujundamises ja puiduvarumise tehnoloogilises ahelas (raie, kokkuvedu, väljavedu, sortimendi kasutuse eesmärk jne) ning arvestab oma tegevuse mõju ja tagajärgedega selles ahelas.
2. Orienteerumine - Navigeerib iseseisvalt tööobjektile ning veendub selle piiride õigsuses.

Enesejuhtimiseoskused 1. Looduse väärtustamine - Mõistab oma tegevuse mõju metsa eluringile ja lähtub oma töös säästliku metsamajanduse põhimõtetest ja õigusaktidest.
2. Heaperemehelik käitumine - Kasutab materjale ja töövahendeid heaperemehelikult ja säästlikult ning töötab ettevõtte kasumlikkust järgides.
3. Keskkonnahoidlik käitumine - Käitleb hooldus- ja remonditööde jäätmeid vastavalt jäätmekäitlusnõuetele.
4. Ohutusnõuete järgimine - Kasutab saega töötamisel ohutuid ja säästvaid töövõtteid, töötab ainult tehniliselt korras (nt vibratsioonitase) ja ohutusnõuetele vastava saega.
5. Ohu märkamine - Hindab tööga seotud ohufaktoreid, väldib ja ennetab metsa-, pinnase- ja keskkonnakahjustuse tekkimist ning teisi tööga kaasneda võivaid riske oma töölõigus ning võtab kasutusele abinõud riskide maandamiseks.
6. Ergonoomiline töötamine - Järgib töökeskkonna- ja ohutusnõudeid, kasutades isikukaitsevahendeid ja ohutuid ning ergonoomilisi töövõtteid.
7. Ohuolukorras tegutsemine - Annab õnnetusjuhtumi korral vältimatut abi, kutsub professionaalse abi ja teatab õnnetusjuhtumist tööandjale.

Lävimisoskused 1. Meeskonnatöö tegemine - Osaleb tulemuslikult meeskonnatöös, sh juhendab ja kontrollib meeskonna tööd, lähtudes etteantud nõuetest ning suhtleb viisakalt klientide ja kolleegidega.
2. Keeleoskus - Suhtleb eesti keeles tasemel B1 (vt Lisa 1).
3. Digipädevus - Kasutab oma igapäevatöös digivahendeid infotöötluse, kommunikatsiooni, ohutuse ja probleemilahenduse osas algtasemel kasutaja tasemel (vt Lisa 2).
 |
| **Ettepanekud B.2 osale:** |

|  |
| --- |
| **B.3 Kompetentsid**  |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Metsauuenduse rajamine** | **EKR tase 4** |
| Tegevusnäitajad  1. Säilitab metsataimi vastavalt taimetüübi säilitamisviisile ning peab taimekoguste üle arvestust.
2. Veab metsataimed iseseisvalt uuendatavale alale, kasutades selleks sobivat transportimise viisi.
3. Hindab metsataimede vastavust kvaliteedinõuetele, vajadusel eemaldab mittestandardsed ning valmistab sobivad taimed istutamiseks ette vastavalt taimetüübile.
4. Istutab metsataimi, arvestades uuendatava ala tingimusi ja metsataimede tüüpi.
5. Kontrollib oma meeskonna töö kvaliteeti, hinnates metsataimede istutussügavust, taimede kinnitustugevust, istutuskoha valikut ja võrreldes algtihedust kehtivate nõuetega ning annab tagasisidet.
 |
| **Ettepanekud B.3.1 osale:** |
| **B.3.2 Metsauuenduse hooldamine ja valgustusraie**  | **EKR tase 4** |
| Tegevusnäitajad  1. Raiub peapuuliigi kasvu takistavaid ning tulevikupuistusse sobimatud puud, põõsad või eemaldab rohttaimed, vältides kasvama jäävate puude vigastamist ning tagades optimaalse puude vahekauguse ja bioloogilise mitmekesisuse.
2. Kontrollib oma meeskonna töö kvaliteeti, hinnates kasvama jäävate puude elujõulisust, vahekaugust ja arvu hektaril lähtuvalt metsakasvatuslikest nõuetest ning vajadusel annab tagasisidet.
3. Hooldab võsasaagi vastavalt vajadusele ja kasutusjuhendile ning töötab ainult tehniliselt korras ja kompleksse saega (nt vibratsioonitase).
 |
| **Ettepanekud B.3.2 osale:** |
| **B.3.3 Hooldus- ja uuendusraie**  | **EKR tase 4** |
| Tegevusnäitajad  1. Valib raiutavad ja kasvama jäävad puud, lähtudes metsakasvatuslikust eesmärgist (puude kasvutingimuste parandamine, tulevikupuistu koosseisu kujundamine, rinnaspindala tagamine, bioloogilise mitmekesisuse tagamine jm).
2. Valmistab puidusortimendi tootmisülesande kvaliteedi- ja parameetrite nõuete alusel ning koondab need kokkuveotee lähedusse.
3. Hindab visuaalselt puidu sortimendi mahtu, lähtudes kehtivatest mõõtmise ja mahumääramise meetoditest.
4. Hindab puistu rinnaspindala relaskoobi abil.
5. Kontrollib oma meeskonna töö kvaliteeti, võrreldes valmistatud puidusortimenti tootmisülesande nõuetega ning kasvama jäetud puude valikut metsakasvatuslike nõuetega ja vajadusel annab tagasisidet.
6. Hooldab kettsaagi vastavalt vajadusele ja kasutusjuhendile ning töötab ainult tehniliselt korras ja kompleksse saega (nt vibratsioonitase).
 |
| **Ettepanekud B.3.3 osale:** |
| **B.3.4 Juhendamine ja tööalane koostöö**  | **EKR tase 4** |
| Tegevusnäitajad:  1. Juhendab meeskonnaliikmeid, kontrollides nende tööd ja andes tagasisidet lähtudes töö iseloomust ja keerukusest.
2. Korraldab meeskonna tööd oma vastutuse piires ning annab teada töö käigus ilmnenud muudatuste vajadusest.
3. Suhtleb koostööpartneritega ja teeb tööks vajalikke kokkuleppeid oma vastutuse piires, kasutades nõutud dokumente vastavalt ettevõtte töökorraldusele ja õigusaktidele.
4. Teavitab koostööpartnereid tehtud töödest ja esitab nõutud andmed (nt metsataimede tükiarv, puistu koosseis, tehtud tööde pindala, puidu kogus).
 |
| **Ettepanekud B.3.4 osale:** |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| Kutsestandardi tähis kutseregistris  | Täidab kutseregistri töötaja |
| 1. Kutsestandardi koostajad:
 | Veiko Belials, Luua Metsanduskool   Tõnu Reinsalu, Luua Metsanduskool  Rainer Laigu, Erametsaliit   Peeter Olesk, Stora Enso Eesti AS  Pille Meier, EMPL – kutse andja Jüri Tobber, Tornator Eesti OÜ  |
| 1. Kutsestandardi kinnitaja
 | Metsanduse Kutsenõukogu  |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 |  |
| 1. Viide ametite klassifikaatorile (ISCO 08)
 |  6210 Metsanduse jms oskustöötajad  |
| 1. Viide Euroopa kvalifikatsiooniraamistikule (EQF)
 |  |
| **C.2. Kutsenimetus võõrkeeles** |
| Inglise keeles - Logging foreman  |
| Soome keeles - Metsuri  |
| **C.3. Lisad** |
| Lisa 1. Keelte oskustasemete kirjeldused  Lisa 2. Digipädevuste enesehindamise skaala |